Държавен вестник, бр. 3, 2014 г., стр. 128

СТР.  128	
Д Ъ Р Ж А В Е Н  В Е С Т Н И К 	
БРОЙ  3
(затруднено), при което операторът да разреши 
евентуален проблем, свързан с точки 6 до 9. 
Приемливи са следните стратегии:
5.4.2.1. Въртящият момент на двигателя между 
оборотите при максимален въртящ момент и 
началната точка на регулатора трябва да на-
малява постепенно от стойността му за ниско 
ниво на въздействие от фигура 1 с минимум 
1 % на минута до 50 % от максималния въртящ 
момент или по-ниска стойност, като в рамките 
на същия интервал от време на намаляване 
на въртящия момент честотата на въртене на 
двигателя трябва постепенно да се намали  до 
60 % от номиналната честота на въртене или 
по-ниска стойност, както е показано на фигура 2.
Фигура 2
Схема за максимално (тежко) въздействие за 
намаляване на въртящия момент
 
5.4.2.2. Могат да бъдат използвани други 
мерки за въздействие, които са показани пред 
изпълнителния директор на КТИ и имат същото 
или по-високо ниво на тежест.
5.5. С цел да се вземат предвид съображения 
за безопасност и да се позволи диагностика със 
самовъзстановяване се разрешава използването 
на приоритетна по отношение на въздействието 
функция, с която да се освободи пълната мощ-
ност на двигателя, ако: 
 – тя е в действие не повече от 30 минути, и 
 – не може да бъде задействана повече от 3 
пъти през всеки интервал от време, през кой-
то системата за въздействие на оператора е в 
действие. 
5.6. Системата за въздействие на оператора 
трябва да се изключва, когато условията за 
нейното задействане вече не са налице. Систе-
мата за въздействие на оператора не трябва да 
се изключва автоматично, без да се отстрани 
причината за нейното задействане. 
5.7. Подробностите относно процедурите за 
включване и изключване на системата за въз-
действие на оператора са описани в т. 11. 
5.8. Като част от заявлението за одобрение на 
типа съгласно настоящата наредба, производите-
лят трябва да покаже, че системата за въздействие 
на оператора работи, както е определено в т. 11. 
6. Наличност на реагент. 
6.1. Индикатор за нивото на реагент. 
Машината трябва да включва индикатор, 
който ясно информира оператора за нивото на 
реагент в резервоара за реагент. Минималното 
приемливо ниво на работните показатели на 
индикатора за реагент е непрекъснатото указ-
ване на нивото на реагент, докато системата за 
предупреждение на оператора, посочена в т. 4, е 
задействана. Индикаторът за реагент може да бъде 
под формата на аналогов или цифров дисплей и 
може да показва нивото като относителна част 
от пълната вместимост на резервоара, количе-
ството на оставащия реагент или изчислените 
оставащи работни часове. 
6.2. Задействане на системата за предупреж-
дение на оператора. 
6.2.1. Системата за предупреждение на опе-
ратора, определена в т. 4, се задейства, когато 
нивото на реагент е по-малко от 10 % от вмести-
мостта на резервоара за реагент или от по-висок 
процент по избор на производителя.
6.2.2. Осигуряваното предупреждение трябва 
да е достатъчно ясно във връзка с индикатора 
за реагент, за да разбере водачът, че нивото 
на реагент е ниско. Когато системата за пре-
дупреждение включва система за показване на 
съобщения, визуалното предупреждение показва 
съобщение, указващо ниско ниво на реагента 
(напр. „ниско ниво на урея“, „ниско ниво на 
AdBlue“ или „ниско ниво на реагент“). 
6.2.3. Не е необходимо системата за преду-
преждение на оператора първоначално да бъде 
непрекъснато задействана (напр. не е необходимо 
непрекъснатото изобразяване на съобщение), 
задействането обаче трябва да увеличи интензив-
ността си така, че да стане непрекъснато, когато 
нивото на реагент се приближи до празен резер-
воар, както и до точката, в която системата за 
въздействие на оператора влиза в действие (напр. 
честота, с която светлината мига). Най-високата 
степен на задействане представлява уведомява-
не на оператора за ниво, което е по избор на 
производителя, но е достатъчно по-забележимо 
в точката, в която системата за въздействие на 
оператора от т. 6.3 влиза в действие, отколкото, 
когато системата за предупреждение на оператора 
е първоначално задействана. 
6.2.4. Непрекъснатото предупреждение не 
трябва да бъде лесно изключвано или игнорирано. 
Когато системата за предупреждение включва 
система за показване на съобщения, се показва 
изрично съобщение (напр. „напълнете с урея“, 
„напълнете с AdBlue“ или „напълнете с реагент“). 
Непрекъснатото предупреждение може да се 
прекъсва временно от други предупредителни 
сигнали, предоставящи важни съобщения, свър-
зани с безопасността. 
6.2.5. Не трябва да е възможно да се изключи 
системата за предупреждение на оператора, до-
като резервоарът не е напълнен отново с реагент 
до ниво, което не налага нейното задействане. 
6.3. Задействане на системата за въздействие 
на оператора 
6.3.1. Системата за ниско ниво на въздействие, 
описана в т. 5.3, се задейства, когато нивото 
на реагента спадне под 2,5 % от номиналната 
пълна вместимост на резервоара за реагент или 
по-висок процент по избор на производителя.